cyanic-selkie/wikianc huggingface dataset:
Mame Biram Diouf
Manchester United
Den 9. januar 2010 fikk Mame Biram Diouf sin debut mot Birmingham City, kampresultatet ble forøvrig 1-1. Uken etter den 16. januar scoret han sitt første og eneste mål for United i 3-0 seieren mot Burnley, etter å ha kommet inn som innbytter for Wayne Rooney i det 74. minutt. Han spilte også siste del av semifinale oppgjøret i FA-cupen mot Manchester City der Manchester United tapte 2-1. I begynnelsen av august 2010 ble det klart at Diouf gikk til Blackburn Rovers på lån ut sesongen. I sin første gjeldende kamp for Blackburn scoret han et hat-trick mot Norwich City i ligacupen. Alt i alt spilte han 29 kamper for Blackburn og scoret seks mål. tre av disse i Premier league. Etter låneoppholdet spilte han halve 2011-2012 sesongen i Manchester united, men fikk kun tre kamper for klubben. Alle i ligacupen. 28. januar 2012 gikk han til Hannover for 1,8 millioner euro.
Hannover 96
Diouf spilte 2,5 sesonger i Bundesligaen med Hannover. Han scoret sitt første mål for klubben i en 4-2 seier hjemme mot Stuttgart. 23. februar scoret han det eneste målet i en viktig ettmålsseier over Club Brygge, som sikret avansemang i Europaligaen. Da han den 18. mars 2012 scoret mot FC Köln, hadde han scoret seks mål på seks kamper. Alt i alt scoret han ti mål på femten kamper i den første halve sesongen i klubben.
I 2012-2013 spilte han 36 kamper for klubben og scoret 17 mål. Sommeren 2013 forsøkte Stoke City å kjøpe Diouf, men klarte ikke å komme til enighet med Hannover. Det var kun et år igjen på kontrakten til Diouf på dette tidspunktet.
2013-2014 sesongen scoret Diouf åtte mål på 20 kamper.
Stoke City
Den 11. juni 2014 meldte han overgang til Stoke City FC i Premier league, hvor han skrev under på en fireårskontrakt. Han kom gratis etter at kontrakten hans med Hannover hadde utløpt. I september 2017 signerte Diouf en ny treårskontrakt med klubben. Etter 2017-2018 sesongen rykket Stoke ned til Championship.
Landslagsspill
Diouf har så langt spilt tre U20- landskamper og én OL-landskamp for. I den siste landskampen den 1. april 2008 skåret han Senegals mål i 1 – 1 kampen mot Guinea.
Han ble tatt ut i s tropp til VM i fotball 2018 i Russland.
82 Alkmene
82 Alkmene er en hovedbelteasteroide. Den ble oppdaga den 27. november 1864 av Karl Theodor Robert Luther fra Sternwarte Bilk i Düsseldorf. Den er oppkalt etter Alkmene fra gresk mytologi.
Dronningberget
Dronningberget er en kolle på Bygdøy i bydel Frogner i Oslo, som ble opparbeidet som park på 1700-tallet.
Istandsetting og tilbakeføring av Dronningberget som park var Regjeringens gave til kong Harald V og dronning Sonjas 70-års fødselsdager hhv. 21. februar og 4. juli 2007. Dronningberget ble vernet som naturreservat i 2012.
Beliggenhet og natur
Dronningberget ligger i nordenden av halvøya Bygdøy, syd for Sjølystveien (E 18), mellom Dronning Blancas vei i øst og Bygdøyveien i vest. Området er ca. 75 mål i utstrekning og grunnen tilhører Bygdø kongsgård.
På kollen er det en gammel hasselskog og en meget gammel lindeskog, trolig har det vært lindeskog her kontinuerlig siden istiden. Det finnes en svært rik soppflora, med nærmere 170 registrerte sopparter. Sannsynligvis finnes nærmere 250 sopparter her. Dronningberget har Norges største forekomst av utrydningstruete arter, så å si alle sopper. For osloslørsopp og lindeslørsopp utgjør denne kollen halvparten av artenes globale leveområde. Naturen alene gjør Dronningberget internasjonalt verneverdig.
Parkens historie
Kollen het opprinnelig Lindehaugen og inngikk i parkanlegget til Bygdøy kongsgård fra 1700-tallet. Lindeskogen var en viktig del av parken, som hadde preg av parkskog.
Det har vært kanal mellom Bestumkilen (mellom vestsiden av Bygdøy og Skøyen) og Frognerkilen (mellom østsiden av Bygdøy og Skarpsno), siste gang avmerket på kart i 1816. Kanalen må ha gått langs nordenden av Dronningberget.
Parken fikk sitt navn etter Karl Johans dronning, Desideria (Desirée), da hun hadde hatt et langt opphold på Kongsgården i 1824. Parken var begynnelsen på den folkepark på Bygdøy som Karl Johan proklamerte i 1837, da han ved kjøp av grunn var blitt eier av hele kongsgården. I noen år fra 1938 var det et lite bevertningssted på Dronningberget.
Kong Karl Johan bestemte i 1840 at det skulle reises et monument over grev Herman Wedel Jarlsberg, som døde samme år. Hans Michelsen begynte i 1841 arbeidet med bysten, som ble laget i sink på grunnlag av Wedel Jarlsbergs dødsmaske. Monumentet ble avduket i sydenden av parken av kong Oscar I i 1845. Ved sokkelen lå en sørgende riksløve. Smijernsstakittet rundt monumentet var tegnet den danske arkitekten J.H. Nebelong.
Midt på 1800-tallet har vegetasjonen vært ganske åpen, blant annet med utsikt fra den nordlige del av parken til Bestumkilen og Frognerkilen.
Sæterhytten i skogområdet bak Wedel-statuen ble flyttet fra lystslottet Oscarshall på Bygdøy, der det opprinnelig kan ha vært oppført som badehus. Sæterhytten ble innviet i 1862, med tre kongelige Louiser til stede: Karl IVs dronning Louise, hennes mor Louise av Preussen og datteren prinsesse Louise som ble mor til kong Haakon VII. De tres monogrammer finnes i gavlen på Sæterhytten. Henrik Ibsen som deklamerte dikt han hadde skrevet for anledningen. Fra 1866 var hytten serveringssted, ofte i bruk ved fester og feiringer, også kongelige. Hytten ble utvidet i 1880. Ved Sæterhytten ble det bygget en musikkpaviljong som sto ferdig i 1890. Det ble drevet servering i hytten frem til 1960-tallet. De senere årene har en kunstner bodd i hytten.
Henrik Ibsen hadde også tidligere lest dikt på Dronningberget, under den sjampanjefrokost Kong Oscar holdt for det skandinaviske studentmøtet i 1851.
Etter unionsoppløsningen i 1905 har Dronningberget ikke vært vedlikeholdt, og er tilgrodd før restaureringen i 2007 begynte.
Regjeringens gave til kongeparet i 2007
Regjeringens gave til kong Harald V og dronning Sonjas 70-årsdager hhv. 21. februar og 4. juli 2007 var 10 mill. kr som gikk til
Regjeringen ønsket å gi en gave med nær tilknytning til kongehuset, som samtidig kan være til glede for allmennheten. Opparbeidelsen av parken med gangveier ble sluttført høsten 2007, mens restaurering av Sæterhytten tok lengre tid og var ferdig i april 2011.
Naturreservat
Riksantikvaren varslet i april 2007 forslag å områdefrede et stort område av Bygdøy som kulturmiljø i henhold til kulturminneloven. Dronningberget ble vernet som naturreservat i 2012.
Katadromi
En katadrom fiskeart gyter og tilbringer første fase av livet i havet før den vandrer opp i ferskvann hvor den vokser og utvikler seg frem til den er kjønnsmoden. Et eksempel er på en katadrom fiskeart er ål.
Det motsatte av katadromi er anadromi.
Bernt Oftestad
Oftestad har publisert bøker og artikler innen områdene historiografi, reformasjonshistorie og moderne kirkehistorie. Han har også skrevet om Sigrid Undset.
Teologisk har han vært oppfattet som konservativ, og konverterte i 2000 til Den katolske kirke.
Dan Fredrik Nygård
Dan Fredrik Nygård (født 22. februar 1986) er en norsk ishockeyspiller som per 2021 spiller for Comet Halden. Han har tidligere spilt for Stjernen Hockey og Tønsberg Vikings. Han er storebror til Stjernens tidligere andrekeeper Chris-Henrik Nygård.
Skyting under Sommer-OL 1896
Skyting under Sommer-OL 1896. Det var 61 mannlige utøvere fra sju nasjoner, Hellas (50 deltakere), Danmark (3), USA (3), Storbritannia (2), Italia (1), Sveits (1) og Frankrike (1) som konkurrerte i fem skyteøvelser.
Sveip (2008)
Sveip er et norsk direktesendt aktualitetsmagasin som ble sendt på NRK2 fra 2008 til 2009. Programmet inneholdt nyheter, reportasjer og intervjuer og brukte internett til å speile dagsaktuelle tema. Det gikk mandager til torsdager på ettermiddager. Siv Helberg og Halvor Folgerø byttet på å være programleder annenhver uke. Marte Rommetveit overtok høsten 2009 som programleder for Siv Helberg. Monika Blikås var også programleder i 2009.
Programmet brukte ofte videotelefoni for å snakke med folk over hele landet. I studio stod det en stor trykkfølsom skjerm hvor programlederne hentet fram nettsider, bilder og videosamtaler.
Kauhava
Kauhava er en by og kommune i landskapet Södra Österbotten i Finland. Kommunen har, etter sammenslåingen 1. januar 2009 med kommunene Alahärmä, Kortesjärvi og Ylihärmä cirka 17 700 innbyggere og et areal på 1 328,44 km² hvorav 14,69 km² er vann. Kauhava er en finskspråklig kommune som grenser til kommunene Evijärvi, Storkyro, Lappajärvi, Lappo, Pedersöre, Oravais, Seinäjoki, Nykarleby og Vörå.
Ventil
Ventil er et stort antall forskjellige kontrollorganer hvis funksjon er å sørge for å åpne, stenge, retningsbestemme, nivåregulere, mengdebestemme og/eller trykkregulere en strøm av gass eller væske i en prosess eller et ledningssystem. Uttrykket brukes i tilknytning til stempelmotorer, bil- og sykkel-dekk, drivstoffsystemer, ventilasjons-, prosess-, sanitær-, varme-, kjøle- og vannverkanlegg, varmepumper, kraftverk varmtvannsberedere osv.
En ventil kan være regulert manuelt, ha forhåndsinnstilt verdi eller styres av en aktuator (mekanisk, pneumatisk, eller termoelektrisk motor) som kontrolleres av for eksempel en elektronisk styreenhet.
I mange sammenhenger brukes også ordet kran (vannkran, gasskran, stoppekran) om manuelt betjente ventiler på spesielle steder i systemene. Kjøkkenkranen er for eksempel også en ventil. Den kanskje viktigste ventilen vi til daglig har befatning med er sikkerhetsventilen på varmtvannsberederen. Denne redder liv og verdier om det skulle oppstå en svikt og berederen koker ved en feil og skaper fare for eksplosjon.
Ferdinando de’ Medici
Ferdinando de' Medici  (født 30. juli 1549 i Firenze i Italia, død 3. februar 1609 samme sted) var en av Den katolske kirkes kardinaler.
Han ble kreert til kardinal den 6. januar 1563 av pave Pius IV, som lekmann, med Santa Maria in Via Lata som titulus.
Han fikk innvilget fratreden fra kardinalsverdigheten i 1588 fordi hans bror storhertug Francesco de' Medici hadde dødd barnløs. Han giftet seg så med Chrétienne de Lorraine i 1589 og slik ble etterslekten sikret.
Svømming under Sommer-OL 2008 – 400 meter fri menn
Øvelsen 400 meter frisvømming herrer ved Sommer-OL 2008 fant sted fra 9. til 10. august i Beijing nasjonale vannsportsenter.
Kvalifikasjonskravene var 3.49,96 (A-krav) og 3.58,01 (B-krav).
Gard Kvale representerte Norge. Han satte ny norsk rekord, men kom ikke videre fra de innledende heatene og endte med 26. beste tid. Dansken Mads Glæsner satte ny nordisk rekord, men kom ikke videre fra de innledende heatene og endte med 12. beste tid.
Oversikt
Alle tider er China Standard Time (UTC+8)
Ny asiatisk rekord
I finalen ble det satt ny asiatisk rekord:
Ny afrikansk rekord
I finalen ble det satt ny afrikansk rekord:
Ny amerikansk rekord
I finalen ble det satt ny amerikansk rekord:
Ny norsk rekord
I Heat 1 ble det satt ny norsk rekord:
Herstal
Herstal er en by i Vallonia i Belgia. Kommunen består av fire delkommuner: Herstal, Milmort, Vottem og Liers. Den ligger nær Liège.
Byen er kjent for å være fødebyen til Karl Martell. Våpenprodusenten FN Herstal holder også til i byen.
83 Beatrix
83 Beatrix er en hovedbelteasteroide. Den ble oppdaga den 26. april 1865 av Annibale de Gasparis fra Osservatorio Astronomico di Capodimonte i Napoli. Den er oppkalt etter Beatrice, Dante Alighieris elskede.
Font de Canaletes
Font de Canaletes er en drikkefontene som befinner seg ved toppen av den kjente gata La Rambla i Barcelona. Den ble satt opp på 1800-tallet. En legende sier at hvis man drikker vann fra Font de Canaletes, kommer man en dag tilbake til Barcelona.
FC Barcelonas tilhengere pleier å flokke seg rundt Font de Canaletes når de feirer viktige seiere. Denne skikken stammer fra 1930-tallet, da tilhengerne gikk for å sjekke fotballresultatene som ble hengt opp på ei oppslagstavle ved sida av drikkefontenen av redaksjonen til avisa La Rambla.
Orkesterleder
En orkesterleder (også kalt for dirigent) er en person som leder et orkester under oppførelser. Orkesterlederen står også for innstudering under orkesterprøver. Orkesterlederen har en vesentlig rolle når det gjelder de valgene som tas rent kunstnerisk; tempo, intonering, med mer. Særlig i klassisk, europeisk komposisjonsmusikk regnes orkesterlederen (dirigenten) som en selvstendig utøver, på linje med solistene.
En orkesterleder kan ofte også være korleder.
Fjernsynsserien Maestro, vist på NRK 1 i 2010, omhandlet amatører som prøvde seg som dirigenter for Kringkastingsorkestret.
15. etappe i Tour de France 2009
15. etappe i Tour de France 2009 ble kjørt søndag 19. juli 2009, og var en 207,5 km lang etappe som gikk fra Pontarlier i Frankrike til Verbier i Sveits.
1. sprint (Thierrens)
Etter 56,5 km
2. sprint (Martigny-Ville)
Etter 181 km
1. klatring (Côte du Rafour)
3. kategori stigning etter 8 km
2. klatring (Col des Étroits)
3. kategori stigning etter 18,5 km
3. klatring (Côte de la Carrière)
3. kategori stigning etter 54 km
4. klatring (Côte de Prévonloup)
3. kategori stigning etter 74 km
5. klatring (Col des Mosses)
2. kategori stigning etter 135 km
6. klatring (Verbier)
1. kategori stigning etter 207,5 km
Ceratocampinae
Utseende
Middelsstore til meget store (vingespenn 32 – 150 mm) spinnere. I motsetning til de fleste andre påfuglspinnere er kroppen tung og kraftig, vingene ikke påfallende store. De er gjerne farget i gult, purpur og/eller rødt, og mangler øyeflekker på vingene. Larvene har ofte lange horn.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Schiermonnikoog
Schiermonnikoog (vestfrisisk: Skiermûntseach) er den østligste bebodde frisiske øya i Nederland, Schiermonnikoog er dessuten en egen kommune. Kommunen har færrest innbyggere i Nederland med sine 986 bofaste (2007). Nord for Schiermonnikoog ligger Nordsjøen, sør ligger Vadehavet og den nederlandske kysten. Man kan kun reise til Schiermonnikoog med båt, i tillegg kan man kun legge til kai fra to timer før til to timer etter flo sjø.
Hellas’ geografi
Hellas' geografi består hovedsakelig av fjell, og nær 80 prosent er fjell og Hellas er således det mest fjellrike i Europa. De vestlige delene av Hellas består av innsjøer og våtmarksområder. Pindosfjellene ligger sentralt i de nordlige delene av fastlandet, og har en gjennomsnittlig høyde på 2 650 meter over havet. Disse fjellene henger geologisk sammen med øyene i Egeerhavet helt ned til Kreta og Rhodos. Sentral- og vest-Hellas har mange høye og bratte topper, delt opp av mange kløfter og andre karakteristiske landskapstrekk. Verdens nest dypeste kløft, Vikos, ligger her. Med et vertikalt fall på over 1 100 meter er den kun slått av Grand Canyon i USA. Olymposfjellet med sine 2 919 meter er Hellas' høyeste punkt.
Hellas ligger i Sørøst-Europa og består av den sørligste delen av Balkan, (også kalt det greske fastlandet) og halvøya Peloponnes. Hellas' to største byer, Athen og Thessaloniki, ligger her. I tillegg består Hellas av en 1425 av store og små øyer, hvorav 166 er bebodd. Øyene er delt inn i øygrupper slik som Kykladene, Dodekanesene, Sporadene, De joniske øyer, Nordlige egeiske øyer og De saroniske øyer. Øya Kreta ligger ikke i noen øygruppe. Det gjør heller ikke Kypros, som er nært knyttet til den greske interessesfæren, men som geografisk ligger nærmere Tyrkia.
Hellas grenser i nord til Bulgaria, Nord-Makedonia og Albania, i vest mot Det joniske hav, i sør mot Middelhavet og i øst mot Egeerhavet. Kystlinjen er 15 000 km lang. Landet strekker seg fra rundt 35°00′N til omtrent 42°00′N og fra 19°00′Ø til 28°30′Ø. Det får dermed store klimatiske variasjoner, selv om Middelhavet styrer det meste av klimaet.
Øygrupper
Kun større øyer er nevnt innenfor de respektive øygrupper. En rekke mindre og ubebodde øyer finnes også.
Chris-Henrik Nygård
Chris-Henrik Nygård (født 10. april 1991) er en norsk tidligere ishockeyspiller som i siste del av karrieren delte plassen som andrekeeper med Henrik Haukeland i Stjernen. Han er lillebror til Manglerud Stars Dan Fredrik Nygård.
Hellas’ geografi
Kykladene
Kykladene består av Mykonos, Delos, Paros, Antiparos, Naxos, Koufonisia, Keros, Skhinoussas, Irakila, Donoussa, Amorgos, Ios, Folegandros, Santorini, Thirassia, Anafi, Milos, Sifnos, Serifos, Syros, Tinos, Kythnos, Kea og Andros.
Chris-Henrik Nygård
Historisk mål
Den 30. september 2011 ble han historisk da han spilte på Stjernen 2 da de møtte Grüner Nygård scoret 4-2 mål. Det har nemlig aldri skjedd før at en keeper har scoret i Norge.
Hellas’ geografi
Dodekanesene
Dodekanesene består av Rhodos, Khalki, Kastellorizo, Kos, Pserimos, Kalimnos, Tilos, Telendos, Nisyros, Leros, Patmos, Lipsi, Symi, Kárpathos, Kasos og Astypalaia.
Hr. & Fru Thoresen
Hr. & Fru Thoresen er et norsk portrettprogram som gikk på TVNorge i 2000. Programmet ble ledet av Espen Thoresen og hans mor, Eva Thoresen. De to reiste landet rundt i bil for å portrettere mer eller mindre kjente personer i Norge. Hans mor hadde blant annet som oppgave å sjekke hva de portretterte hadde i søpla for å finne ut mer om dem. Programmet ble beskrevet som uhøytidelig og på grensen til «Trash-TV». Det ble sendt på sent på torsdagskveldene.
Hellas’ geografi
De joniske øyer
De joniske øyer består av Korfu, Paxos, Antipaxos, Lefkada, Ithaka, Kefallonia, Zakynthos og Kythira.
Hr. & Fru Thoresen
Serien ble sendt i reprise i 2001.
Hellas’ geografi
Nordlige egeiske øyer
Nordlige egeiske øyer i Egeerhavet består av Samos, Ikaria, Khíos, Psará, Inousses, Lesbos, Limnos, Agios Efstratios, Thassos og Samothrake.
De saroniske øyer
De saroniske øyer består av Egina, Poros, Hydra og Spetses.
Klima
Det er ikke så enkelt å skildre klimaet i et land som har 2000 øyer, høye fjelltopper og luftmasser som kommer fra både subtropiske og polare strøk. Middelhavet styrer likevel det meste av klimaet, og den våteste tiden på året er vinteren. Somrene er så godt som helt tørre, og størst sjanse for regnbyger har man lengst nord, men selv Thessaloniki får bare noen få våte dager hver måned. Temperaturen i lavlandet blir ofte svært høy (30-35°C), og nattetemperaturen i Athen går normalt ikke under 22°C i juli og august. Hellas' varmeste områder er det indre lavlandet i Peloponnes og Thessalia. I kystområdene blir som regel varmen dempet av en lett sjøbris, og mange områder får en vedvarende nordlig vind kalt etesian. Som de fleste andre steder i verden minker temperaturen med høyden, men i Hellas kanskje mer enn andre steder. På en varm ettermiddag kan temperaturen faktisk synke med så mye som 8°C per 1000 m.
Nedbøren tar seg litt opp på høsten, og det kan da komme enkelte tordenbyger. Selv midtvinters er det likevel lengre perioder med sol, kalt "de lykkelege dagene". Mest nedbør får vestsiden av Pindos- og Peloponnesfjellene, ofte i form av snø. På grunn av alle fjellområdene og alle øyene har kaldluften fra nord problemer med å trenge langt sør. Det betyr at kystbyene i nord er mye kaldere enn Athen og de sørlige områdene om vinteren. Kraftig kulde er sjelden, men et par ganger om vinteren kan snøbygene gå så langt sør som til Peloponnes, og det er ofte frost i enkelte dalstrøk. Om våren minker nedbøren igjen, men i Thessaloniki begynner den tørre perioden først i juni.
Athen har en årlig nedbørsnormal på 402 mm, mens Thessaloniki i nord har 470 mm. Athen har derimot bare normalt 27 mm fra juni og ut august.
84 Klio
84 Klio er en hovedbelteasteroide. Den ble oppdaga den 25. august 1865 av Karl Theodor Robert Luther fra Sternwarte Bilk i Düsseldorf. Den er oppkalt etter musen Kleio fra gresk mytologi. Navnet var tidligere i formen Clio blitt foreslått som et alternativt navn på 12 Victoria, på grunn av striden rundt bruken av det navnet.
Hellas’ geografi
Fauna og flora
50% av Hellas er dekket av skoger med stor variasjon i vegetasjonen. En reise gjennom landet vil by på alt fra alpin barskog til typiske middelhavsplanter som for eksempel palmer.
Seler, havskilpadder og andre sjeldne marine dyrearter lever i havene rundt Hellas, mens skogene er hjem for blant annet brunbjørn, gaupe og ulv. Også rådyr, villgeit, rødrev og villsvin lever her.
Lars Solberg
Lars Solberg (født 12. oktober 1858 i Strinda, død 10. mai 1921) var en norsk arkitekt. Han tok eksamen ved Trondhjems Tekniske Læreanstalt i 1877, og gjennomførte deretter arkitektstudier i Hannover (1879–80).
Solberg var tilsatt ved Trondhjems Domkirkes Restaureringsarbeider – se Nidarosdomen – og underviste ved Trondhjems Tekniske Læreanstalt. Han er kjent for en rekke større bygg i Trondheim, bl.a. Rådhuset, Frimurerlogen, E.C. Dahls stiftelse og Katedralskolens vestfløy. Han har også tegna Rønvik asyl (nå Nordlandssykehuset avd. psykiatri) i Bodø, og Tromsø kunstforenings lokaler i Tromsø, opprinnelig for Tromsø museum (1894).
Kristin Sem Thagaard
Meritter
Har i tillegg flere gode plasseringer i blant annet Vasaloppet.
Kurikka
Kurikka er en by og kommune i landskapet Södra Österbotten i Finland. Kommunen har, etter sammenslåingen 1. januar 2009 med kommunen Jurva cirka 14 700 innbyggere og et areal på 913,53 km² hvorav 7,81 km² er vann. Kurikka er en finskspråklig kommune som grenser til kommunene Ilmola, Seinäjoki, Kihniö, Karvia, Kauhajoki, Östermark, Närpes, Malax og Laihela.
Byen ligger ved Kyro älv, like nord for samløpet med Jalasjoki. Dette er cirka 350 kilometer nord-nordvest for Helsingfors.
WNBC
WNBC ligger på kanal 4 i New York Citys kringkastingsnett, og blir derfor oftest markedsført som NBC 4 New York eller News 4 New York. Stasjonen er et flaggskip i NBC-nettverket, og i områder på den amerikanske østkysten der det ikke finnes andre NBC-stasjoner, vil man motta WNBC.
I tillegg til NBCs nettverksprogrammer, sender WNBC som oftest lokale nyheter, bl.a. morgenprogrammet Today in New York.
Agnes Kittelsen
Agnes Elisabet Hilden Kittelsen (født 1980) er en norsk skuespiller kjent fra filmer som Max Manus (2008) og Kon-Tiki (2012) samt TV-serien Exit (2019–2023).
Karriere
Kittelsen scenedebuterte som amatør sommeren 2002 i en moderne versjon av Aladdin. Dette var en forestilling med skuespillere fra andreklassen ved Statens teaterhøgskole. Hun fullførte teaterhøgskolen i 2003.
Hun TV-debuterte i 2004 i serien Skolen, og hadde året etter en birolle i serien Brødrene Dal og mysteriet om Karl XIIs gamasjer. Høsten 2005 spilte hun hovedrollen som Alice i en sceneoppsetning av Alice i Eventyrland på Den Nationale Scene, og i 2007 medvirket hun i oppsetningen Kaldt produkt, som var en omskrevet versjon av Ibsens Et dukkehjem.
Kittelsen hadde en sentral rolle i den norske filmen Max Manus i 2008. For rollen ble hun tildelt Amandaprisen for beste kvinnelige birolle og Kanonprisen 2008 for beste kvinnelige hovedrolle. I 2010 spilte hun hovedrollen i filmen Sykt lykkelig og ble nominert til Amandaprisen 2011 og Kanonprisen 2010 for filmen.
Privatliv
Kittelsen har to barn; en sønn (født 2009) med sin tidligere samboer skuespiller Endre Hellestveit, og en datter med sin nåværende ektemann svenske musiker Lars Winnerbäck. Hun ble gift i Stockholm med Winnerbäck i 2016.
Utdanning i Bærum
Utdanning i Bærum er en samlet oversikt over utdanningstilbudet i Bærum.
Grunnskolen i Bærum
Det kommunale utdanningstilbudet i Bærum kommune omfatter
Tjenesteleder for grunnskoleopplæringen er kommunalsjef Solveig Juel.
Videregående skoler i Bærum
Videregående opplæring for unge mellom 16 og 19 år driftes av Viken fylkeskommune. Fylkeskommunen har også ansvaret for fagopplæring (lærlingordningen), voksenopplæring og pedagogisk-psykologisk tjeneste / oppfølgingstjeneste.
Back in Black
Back in Black er det syvende studioalbumet av det australske hardrock-bandet AC/DC. Platen ble utgitt 25. juli 1980. Det er også AC/DCs sjette internasjonale studioalbum.
Bakgrunn
Back in Black var det første av AC/DCs album som ble innspilt uten bandets tidligere frontfigur og vokalist Bon Scott, som uventet gikk bort 19. februar 1980. Brødrene Young vurderte å oppløse bandet etter dødsfallet, men etter samtaler med Bon Scotts mor, Isa Scott, bestemte de seg for å fortsette. Kun uker senere ansatte de Brian Johnson som deres nye vokalist og tekstforfatter. Angus og Malcolm Young hadde allerede påbegynt arbeidet med bandets nye album før Scott døde, og vokalisten hadde skrevet flere tekster til nye potensielle låter. Likevel bestemte Young-brødrene seg for å starte på nytt da Johnson ble med. Robert John «Mutt» Lange, som produserte AC/DCs forrige plate, Highway to Hell, ble igjen bragt inn som produsent.
Albumet er en hyllest til Scott med tekster som omhandler temaer som mortalitet og hedonisme. Det inneholder noen av AC/DCs største hitlåter, inkludert tittelsporet «Back in Black», «Hell Bells», «You Shook Me All Night Long» med flere. Albumet skulle vise seg å bli AC/DCs mest populære album og ligger i dag på andreplass i rekken over bestselgende album noen gang og det mest solgte bandalbum noen gang med over 42 millioner eksemplarer solgt globalt. Kun Michael Jacksons Thriller har solgt flere eksemplarer. Albumet står også oppnevnt i Guinness rekordbok som det mestselgende australske album noensinne.
Mjøsørret
Mjøsørret er en fellesbetegnelse for flere stammer med storørret (Salmo trutta lacustris) som finnes i Mjøsa og gyter i tilkomstelvene.
Hunderørret
Hunderørreten er en av Europas største og beste ørretstammer. Den gyter i Gudbrandsdalslågen og holder til i Mjøsa fra den er 2-8 år. Hunderørretens særstilling skyldes stammens potensial til å bli storvokst, og dens relative betydning mengdemessig. Hunderørretstammen utgjør cirka 2/3 av all storørret tatt i Mjøsa og tilkomstelvene.
Gytevandringen starter i Gudbrandsdalslågen i juli/august, ved flom kanskje ennå tidligere. Hunderørreten gyter normalt hvert 2. år, de virkelig store eksemplarene (over 8 kg) kanskje kun hvert 3. år. Ørret gyter i hovedsak i rennende vann, og som laksen vender den som gyteklar tilbake til oppvekstplassen for å formere seg.
Etter at rogna klekker om våren lever ørretyngelen nær gyteplassene til de er omkring 25 cm. Deretter vandrer fisken ut i Mjøsa og går over til å spise annen fisk. Allerede første leveår kan Hunderørreten legge på seg flere kilo.
Siden kraftutbyggingen av Hunderfossen har stammen av Hunderørret blitt redusert, siden den ikke lenger har tilstrekkelig vann å gyte i. Vannstanden om vinteren er også så lav at det må en massiv produksjon av settefisk til for å opprettholde stammen. Tall fra 40 års forskning viser at størrelsen på Hunderørreten også er i fall. I 1963 var en førstegangs gyter i snitt 5 år, 63 cm og 2,5 kg. Ut på 2000-tallet er den 3 år, 51 cm og 1,3 kg i snitt. Forskere har i nyere tid antydet en kostnad på cirka 4,3 millioner kroner årlig for å bedre gyte- og oppvekstforholdene for hunderørreten.
Den største hunderørret og ørret tatt på stang i Norge er 15,3kg tatt utenfor Fossum Gård på Nes av Robert Torp i 1981. I 1905 skal det ved Hunderfossen ha blitt tatt en storørret som veide over 23 kg på vekten til daværende Hunder stasjon, men dette lar seg ikke dokumentere i dag. Øyevitner beskrev den som så stor at den lå over begge endene på en tradisjonell 4-hjuls varetralle, som på den tiden var vanlig å ha ved norske jernbanestasjoner. Øyenvitnet Jacob Løken (født i 1896) fortalte til sitt barnebarn Stein Onshus at han oppfattet at fiskeren var engelsk. (kilde Stein Onshus)
Brumundaørret
Brumundaørret er en annen av storørretstammene i Mjøsa. Den gyter i Brumunda ved Brumunddal.
Fylkesvei 7630
Fylkesvei 7630 går mellom Trivatnet ved Raftsundbrua i Hadsel og Holand i Vågan kommune i Nordland. Veien følger Raftsundets østside. Fergestrekningen Hanøy–Digermulen følger også Raftsundet.
Historie
Veien mellom Digermulen og Kongselv ble åpnet i 1976. Fra Kongselv var det fergeforbindelse til Hanøy og Kaljord. Da første del av Lofotens fastlandsforbindelse, E10, ble åpnet fra Fiskebøl til og med Raftsundbrua i 1998, ble fylkesveien langs Raftsundet bygd videre fra Kongselv til Raftsundbrua, og bygdene på østsiden av Raftsundet fikk dermed fergefri veiforbindelse til Svolvær.
Fergeforbindelsen fra Digermulen til Finnvika på Stormolla ble åpnet i 2001, etter at det var blitt bygd vei på vestsiden av Stormolla. Før det hadde det vært fergeforbindelse fra Digermulen til Svolvær via Ulvåg og Brettesnes på Stormolla.
Frem til 2019 hadde veien betegnelsen fylkesvei 868.
Einar Wøhni
Einar Wøhni (født 7. mai 1920 i Lebesby, død 14. februar 1987) var en norsk politiker (Ap). Han var landbruksminister i Einar Gerhardsens tredje regjering 1960–63 og stortingsrepresentant fra Troms 1961–1965.
Wøhni var utdannet fra Finnmark landbruksskole og Statens småbrukslærerskole. Han arbeidet som herredsagronom og lærer, før han ble direktør i Direktoratet for vilt og ferskvannsfisk 1965-1976. Fra 1977 til 1987 var han fylkeskartsjef i Nordland.
86 Semele
86 Semele er en hovedbelteasteroide. Den ble oppdaga den 4. januar 1866 av Friedrich Tietjen fra Berliner Sternwarte i Berlin. Den er oppkalt etter Semele, moren til Dionysos i gresk mytologi.
Harald Andersen
Harald Andersen (født 21. juni 1941) er en norsk embetsmann. Han var fra 1986 til 2007 lensmann og politiinspektør i Laksevåg bydel i Bergen.
Andersen deltok også i en debatt med voldtatte kvinner i regi av samme blad, og sa da til et voldtekstsoffer som da levde i skjul på hemmelig adresse og under nytt navn at «noen kvinner voldtas oftere enn andre, og det sitter en her» mens han klappet henne på skulderen.
Leder i Politiets fellesforbund, Arne Johannessen, mente utsagnet var direkte pinlig. Politidirektør Ingelin Killengreen og politimesteren i Hordaland tok også avstand fra utspillet. Stortingsrepresentant Inga Marte Thorkildsen sendte en skriftlig forespørsel til justisminister Odd Einar Dørum i sakens anledning, og lurte på om justisministeren mente at «vi kan leve med å ha en lensmann som mener, og aktivt argumenterer for, at kvinner som utsettes for vold i hjemmet og kvinner som utsettes for voldtekt i mange sammenhenger kan skylde seg selv».
Andersen var formann i Sportsklubben Brann fra starten av 2000 til februar 2002. Har ti A-lagskamper som keeper.
Embraer Unidade Gavião Peixoto lufthavn
Embraer Unidade Gavião Peixoto lufthavn (IATA: -, ICAO: SBGP) er en privat flyplass som ligger i Gavião Peixoto, São Paulo i Brasil. Flyplassen eies av flyprodusenten Embraer og brukes hovedsakelig av selskapet selv og til noe militær-trafikk. Rullebanen på flyplassen er på 4,967 meter, noe som gjør den til den lengste i Sør-Amerika og den tredje lengste i verden.
Norgesmesterskapet i fotball for menn 1990
Norgesmesterskapet i fotball for menn 1990 ble vunnet av Rosenborg etter seier 5-1 over. 28 000 tilskuere hadde møtt frem på Ullevaal Stadion.
Finale
Rosenborgs vinnerlag: Ola By Rise – Øyvind Husby, Trond Sollied, Knut Torbjørn Eggen, Trond Børge Henriksen – Kåre Ingebrigtsen, Sverre Brandhaug, Ørjan Berg (Runar Berg fra det 80. min) – Karl-Petter Løken (Roar Strand fra det 75. min), Gøran Sørloth og Mini Jakobsen.
Fyllingens lag: Vidar Bahus – Tom Leiknes, Inge Ludvigsen, Per-Ove Ludvigsen, Paul Tengs fra det 67. min), Gunnar Ingebrigtsen, Kjell Rune Pedersen fra det 50. min), Hans Brandtun, Dag Bergset, Håkon Knutsen, Asbjørn Helgeland, Tor Vikenes og Ola Lyngvær.
All India Muslim League
All India Muslim League var et politisk parti som ble grunnlagt i Dhaka i Britisk India i 1906. Partiet ble etter hvert den drivende kraft i dannelsen av Pakistan som en separat, muslimsk stat. Etter at Britisk India ble uavhengig fra Storbritannia og statene India og Pakistan var opprettet fortsatte partiet som et minoritetsparti i deler av India, spesielt i Kerala.
I Pakistan dannet partiet landets første regjering, men falt fra hverandre i løpet av 1950-årene etter et kupp fra hæren. En eller flere fraksjoner av det forhenværende «All India Muslim League» har hatt makten i de fleste regjeringer i Pakistan siden 1947. I Bangladesh ble partiet gjenopplivet i 1976 og vant 14 parlamentsplasser i 1979, etter det har imidlertid partiet forvitret.
Tidligere historie
I 1886 ble Educational Conference grunnlagt av Syed Muhammadan, men et selvpålagt forbud hindret den nye foreningen fra å diskutere politikk. Det opprinnelige målet var å gå inn for britisk utdannelse, spesielt innenfor vitenskap og litteratur, blant muslimer fra India. Konferansen, i tillegg til å generere midler Aligarh muslimske universitet for å motivere den muslimske overklassen til å foreslå en utvidelse av utdanningsløftet andre steder - kjent som Aligarh-bevegelsen. I sin tur bidro denne nye bevisstheten om muslimske behov til å stimulere en politisk bevissthet blant flere muslimer.
Grunnleggelsen av et muslimsk politisk parti på nasjonalt nivå, ble sett på som viktig i 1901. Den første fasen av grunnleggelsen var et møte som ble avholdt i Lucknow i september 1906, og representanter fra hele India var til stede. Sultan Muhammad Shah (også kjent som Aga Khan III) ble utnevnt til den første ærespresidenten, for den muslimske ligaen. Det var også seks visepresidenter, en sekretær og to felles-sekretærer som opprinnelig ble utnevnt for en tre-års-periode, fra forskjellige provinser. Ligaens grunnlov ble utformet i 1907.
Politisk sett fantes det enhet mellom muslimske og hinduistiske ledere i tiden etter første verdenskrig, karakterisert som Kalifat-bevegelsen. Men forholdet ble deretter mer avkjølt etter at kampanjen var avsluttet i 1922. Muhammad Ali Jinnah ble desillusjonert av politikk, etter mislykket forsøk på å grunnlegge en hindu-muslimsk allianse, og han tilbrakte mesteparten av 1920-årene i Storbritannia. Ledelsen av ligaen ble overtatt av Sir Muhammad Iqbal, som i 1930 fremmet kravet om en egen muslimsk stat i India.
Troen på at hinduer og muslimer var to forskjellige nasjoner som ikke kunne bo sammen i samme land, ble mer populær blant muslimer. To-statsløsningen ble avvist av kongress-lederne, som favoriserte et forent India. Fram til 1937 hadde Muslim League forblitt en organisasjon av indiske muslimer. Ledelsen i Muslim League begynte deretter masse-mobilisering, og ble et mer populært parti blant de muslimske massene i løpet av 1940-tallet.
Bekkestua skole
Bekkestua skole Bekkestua skole er en av Bærums største ungdomsskoler med omtrent 580  elever fordelt på seks til sju paralleller på hvert trinn. Skolen ligger i naturskjønne omgivelser med kort avstand til offentlig transport (T-bane og buss ved Bekkestua stasjon). Nærmeste nabo er Nadderud stadion og Nadderudhallen som fungerer som gymsal for skolens elever.
Skolen har partnerskap med Institutt for Lærerutdanning og Skoleforskning (ILS) ved Universitetet i Oslo, og mottar hvert år flere studenter som har sin praksis på Bekkestua skole.
Bekkestua skole ble bygget som Bærums første ungdomsskole i 1967, og tok i mot sine første elever høsten 1968, men gjennomgikk en stor forvandling da den ble pusset opp skoleåret 2011-2012 og nå siste kapasitetsutbygging som stod ferdig desember 2021.
Bekkestua skole finner du også på instagram
Skolens pedagogiske plattform
Queerteori
Queerteori (fra engelsk queer, «rar, skeiv»), også skrevet queer teori eller queerstudier, av og til kalt skeiv teori på norsk, er et felt innen kritisk teori som oppstod på begynnelsen av 1990-tallet, med utgangspunkt i homoforskningen. Det er et hermeneutisk fagfelt som fokuserer på å lese tekster fra et queerteoretisk ståsted, og har særlig en sterk stilling innen humanistisk kjønnsforskning, særlig tekstlig fokuserte fag som litteraturvitenskap, medievitenskap og filosofi.
Queerteori er ofte assosiert med homoforskning og med homobevegelsen, men teorien har et videre siktemål enn bare homofili. Mens homoforskningen fokuserte på hva som var «naturlig» og «unaturlig» med tanke på homoseksuell aktivitetet, har queerteorien utvidet dette perspektivet til å gjelde alle former for seksuell og kjønnsmessig aktivitet og identitet. En noe enkel forklaring på queerteorien er at ifølge teorien er kjønn i det hele tatt sosialt konstruert, og kategorier som «menn» og «kvinner» avvises. I stedet hevder teorien at det finnes mange kjønn, og at alle har sitt eget kjønn.
Queerteori blir ofte omtalt som et postmodernistisk perspektiv, og er utsatt for kritikk både innenfor kjønnsforskningen og ikke minst fra andre fagtradisjoner utenfor kjønnsforskningen.
I Norge er blant annet Wencke Mühleisen, Jørgen Lorentzen, Dag Øistein Endsjø og Agnes Bolsø representanter for queerteoretisk tenkning. Queerteorien ble presentert for et bredere publikum i 2010 i forbindelse med debatten om TV-programmet Hjernevask, som var sterkt kritisk til queerteori.
Metropolitan Board of Works
Metropolitan Board of Works (MBW) var den viktigste av myndighetene som administrerte hele London fra 1855 til opprettelsen av London County Council i 1889. Hovedoppgaven var å sørge for at infrastrukturen kunne håndtere den raske veksten byen opplevde, noe MBW generelt klarte godt. Det var et utnevnt, og ikke folkevalgt, organ. Dette førte til at de ikke stod direkte til ansvar overfor borgerne, noe som gjorde MBW upopulært, spesielt i de siste årene da det var flere korrupsjonssaker.
Bakgrunn
Etter at jernbanen ble etablert begynte mange å pendle til London, og byen vokste kraftig, både gjennom fortettelse i sentrale områder og gjennom at grensene for hva som ble regnet med til London strakk seg utover. Lokaladministrasjonen var meget forvirrende organisert, med flere hundre myndigheter, de fleste utnevnt av andre organer, som hadde spesialiserte oppgaver. For å drive forskjellige offentlige tjenester som krysser over deres ansvarsområder måtte alle involvere organer være enige.
I 1835 ble det opprettet valgte styringsorganer i alle større byer i England, med unntak av London. City of London ble ikke omfattet av Municipal Corporations Act 1835, og motsatte seg alle forsøk på å endre grensene slik at fattigere bydeler ble innlemmet i City. Dette betydde at byen utenfor City var delt mellom tre grevskap: Middlesex nord for Themsen og vest for Lee, Surrey i sør og sørvest og Kent i sørøst.
Man forsøkte i 1837 å opprette en myndighet som dekke hele byområdet, men de rike distriktene Marylebone og Westminster motsatte seg dette, og klarte å hindre gjennomføringen. I 1854 ble det foreslått å dele inn byen i syv bydeler, og å opprette et Board of Works i hver av dem. Dette ble oppgitt, men året etter opprettet man i stedet MBW med mandat for hele London.
Opprettelsen
Medlemmene skulle oppnevnes av de lokale rådene, vestries. City of London hadde tre medlemmer, store vestries hadde to og de små gikk sammen om å velge medlemmer. Totalt var det 45 representanter, som valgte en formann. Formannen ble ikke valgt blant medlemmene, men ble medlem ex officio. Nominasjonene begynte i desember 1855, og 22. desember møttes representantene for første gang. John Twaites ble valgt til det første formann.
Det ble hovedsakelig finansiert ved at midler fra kull- og vinskatt ble overført fra Finansdepartementet.
Kloakk
En av MBWs største bedrifter var opprettelsen av kjernen i Londons kloakksystem. Det ble lagt omkring 120 km hovedledning og 1650 km sideledninger, hvilket løste problemet. Mye av arbeidet ble ledet av ingeniøren Joseph Bazalgette, som tidligere hadde jobbet for Metropolitan Commission of Sewers.
Gater og broer
MBW ryddet opp i gatenettet i slumstrøk, og organiserte trafikkpatruljer som løste opp kork. De anla en rekke nye gjennomfartsgater for å få et bedre kommunikasjonsnett, blant annet Charing Cross Road, Garrick Street, Northumberland Avenue, Shaftesbury Avenue og Southwark Street.
Fra 1869 kjøpte MBW alle de private broene som krysset Themsen, og fjernet broavgiftene. De bygde også Putney Bridge, Battersea Bridge, Waterloo Bridge og Hammersmith Bridge.
MBW ønsket å bygge en ny bro øst for London Bridge, noe som hadde blitt diskutert i mange år. Bazalgette tegnet en bro i 1878, med en estimert pris på 1,25 millioner pund. Finansdepartementet nektet å støtte prosjektet ved å overføre mer midler fra kull- og vinskatt, men MBW forsøkte allikevel å gå videre. Prosjektet ble skrinlagt da Underhuset nektet å støtte det.
Embankment
MBW opprettet tre seksjoner av Thames Embankment, flomvernet langs Themsen, fra 1864.
Skandaler
Til tross for at MBW hadde gode resultater var londonerne lite fornøyd. Representantene satt fjernt fra folket og deres ønsker, selv om alle som hadde eiendom i London betalte skatt. I tillegg var det å komme inn i MBW svært attraktivt fordi mange av de kontraktene som ble lagt ut gikk til medlemmene. Alle avgjørelser ble tatt i hemmelighet, noe som gjorde korrupsjon enkelt og attraktivt. I slutten av 1880-årene var det en rekke korrupsjonsskandaler, noe som utløste opprettelsen av en kongelig granskningskommisjon.
Den største skandalen begynte med MBWs kjøpt av den gamle musikkpaviljongen på Piccadilly Circus i 1879, da man trodde at det var nødvendig å fjerne den for å anlegge Shaftesbury Avenue. Kort tid etter at man hadde begynt å anlegge gaten ble paviljongen leaset til R.E. Villiers, som i tillegg til vanlig leie betalte et beløp under bordet til MBWs hovedtakstmann F.W. Goddard.
I november 1884 fikk Villiers beskjed fra Robertson om at han måtte komme med et formelt bud, og han tilbød 2700 pund pr. år i leie. MBW instruerte arkitekten George Vulliamy om å taksere tomten, men Vulliamy var gammel og overlot det meste av arbeidet til sine underordnede, som ikke helt tilfeldig var Goddard og Robertson. De satte taksten til 3000 pund pr. år, noe Villiers umiddelbart aksepterte. Dette ble så raskt kjørt gjennom MBW, til tross for at det forelå et annet bud på 4000 pund.
Tomten ble leid ut i to deler, 2650 pund for den største delen og 350 for det vestlige hjørnet. Goddard fikk fortsatt ekstra betaling fra Villiers under bordet, og Robertson bror Grey fikk det vestlige hjørnet til spottpris; det var ekstremt lukrativt å ha en pub der, rett ved Londons teaterdistrikt. Grey solgte også sin gamle pub i Tichborn Street, og de 10 000 pund han tjente på dette ble delt mellom Goddard og Robertson. I desember 1886 solgte Villiers paviljongen, og Goddard fikk 5000 pund av fortjenesten.
Subsidiekorrupsjon
MBWs assisterende arkitekt, John Hebb, hadde ansvar for å inspisere sikkerheten på Londons teatre. Han begynte å skrive til eierne om at han aktet å inspisere, og hintet om at de burde sende ham fribilletter. Ettersom MBW hadde makt til å stenge teatre gjorde de fleste dette. Riktignok var de ikke særllig fornøyd med inspeksjonene, så fribillettene hadde en tendens til å være til seter bakerst i salen eller bak søyler.
Granskningskommisjonen
Goddard-Robertsonskandalen ble avslørt i en serie artikler i Financial News med start 25. oktober 1886. MBW gjennomførte selv en undersøkelse ledet av Magheramorne. Den ble gjennomført på inkompetent vis, og kom til at Robertson var «uvøren idet han lot slektninger bli MBWs leietakere uten å informere styret», men fant ikke noe som var verdig ytterligere tiltak. En kampanje startet, og presset vokste. Lord Randolph Churchill, som representerte Paddington South, bydelen hvor følelsene var sterkest mot MBW, fremla et forslag i Underhuset, og 16. februar ble det vedtatt å opprette en kongelig kommisjon.
Kommisjonen ble ledet av Lord Herschell. Den kom til at hovedanklagene i Financial News var korrekte, og til og med mer alvorlige. Flere andre skandaler ble også avdekket, deriblant flere korrupte arkitekter. Dog avviste kommisjonen at hele MBW var gjennomsyret av korrupsjon.
Erstatning
Mens den kongelige kommisjonen utførte sine oppgaver annonserte presidenten for Local Government Board, Charles Ritchie, at valgte grevskapsråd skulle opprettes over hele Storbritannia. Et punkt, som nærmest var skjult i lovteksten, fastlo at området som var dekket av MBW skulle fradeles fra Surrey, Middlesex og Kent, og opprettes som grevskapet London. Dette var omtrent det de som hadde drevet kampanjen mot MBW hadde ønsket.
Oppløsning
MBW avgjorde så at Samaritan Hospital i Marylebone skulle få råderett over 3,6 meter av fortauet foran sykehuset, noe LCC var mot. LCC skrev og bad om at vedtaket ble omgjort, men MBW svarte ikke engang på henvendelsen.
Helt til slutt fikk MBW inn anbud for bygging av Blackwall-tunnelen, og bestemte seg for å tildele kontrakten på sitt aller siste møte. LCC skrev igjen, og bad om at de fikk ta avgjørelsen. 18. mars 1889 svarte MBWs formann at de ville ta avgjørelsen. LCC henvendte seg til regjeringen, som valgte å skjære gjennom ved å oppløse MBW og sette LCC igang den 21. mars, ti dager tidligere enn planlagt.
Cecilie Broch Knudsen
Cecilie Broch Knudsen (født 3. januar 1950 i New York) er en norsk billedkunstner og administrator innen norsk kunstsektor.
Hun er utdannet ved Statens håndverks- og kunstindustriskole, Statens kunstakademi og Statens yrkespedagogiske høgskole. Hun var rektor ved Kunsthøgskolen i Oslo fra 2007 til 2015, og rektor ved Einar Granum Kunstfagskole i perioden 1996–2007.
Diktarstien
I 1992 hadde Hardanger Folkemuseum en utstilling der korte, poetiske tekster av Terje Johanssen var hugget i stein. Året etter ble en av steinene lagt som den første skiferhellen i en påbegynt diktersti i museumstunet på Utne, i forbindelse med dikteren Olav H. Hauges 85-årsdag. Ideen var utviklet av Broch Knudsen og daværende direktør for museet, Ågot Gammersvik. Senere har en ny dikter fått «Skiferhella», og æren av å se sin tekst på en skiferhelle i Diktarstien hvert år. Alle steinene er utformet, og teksten hugget, av Broch Knudsen. I 2017 utga Nynorsk kultursentrum avd Olav H. Hauge-senteret og Hardanger og Voss museum avd. Hardanger folkemuseum en jubileumsbok som presenterte alle tekstene og steinene i Diktarstien.
Per Kristian Ottestad
Per Kristian Ottestad (født 1968) er en norsk musiker og låtskriver. Han har stått bak popgrupper som 2 Brave og The Getaway People. Han har også vært med og laget slageren «Come Undone» for Robbie Williams. I 2004 solodebuterte han med albumet Ottestad.